Stephen Suleyman Schwartz: Nadam se da je radikalni islam mladim Bošnjacima tek prolazna faza
Stephen Schwartz je čelnik nevladine grupe Centar za islamski pluralizam, i dobar poznavatelj islama na Balkanu
Povodom nedavne izjave izraelskog ministra vanjskih poslova Avigdora Liebrmana, prema kojoj je Balkan, prvenstveno Bosna i Kosovo, buduće leglo i uporište al Qaide, za mišljenje smo upitali Stephena Suleymana Schwartza, stručnjaka za Islam na Balkanu, i čelnika nevladine organizacije Centar za islamski pluralizam u Washingtonu. Evo šta kaže gospodin Schwartz, autor brojnih knjiga i publikacija, medju njima Dva lica Islama, Sarajevska Ruža, i Drugi Islam: Mislim da ministar Liberman, opisujući Balkan kao buduće uporište globalnog terora, pretjeruje. Problem utjecaja radikalnih islamista u području Balkana definitivno postoji , pogotovo wahabija, i sličnih tendencija. Po mom mišljenju problem je zapravo najgori u Makedoniji gdje vehabije istinski imaju kontrolu nad islamskom zajednicom , dok one koji nisu vehabije, maltretuiraju i napadaju. Ima problema s utjecajem vehabija i na islamsku elitu u Bosni . Moji prijatelji, poput profesora Rašida Hafizović, Mistafe efendije Spahića, i profesora Enesa Durakovića , su jasno i glasno kazali da radikalni islam nema mjesta u BiH. Vehabije su se infiltrirale i na Kosovo, ali, kao što rekoh, najgora je situacija u Makedoniji, gdje radikali kontroliraju zajednicu, kao i u Albaniji, gdje zapravo nema pokušaja da se radikalizam uopće kontrolira, i gdje, mogu reći, rade što hoće. Medjutim, da bi razumjeli za koja se područja zapadne, demokratske, ili ako hoćete, anti terorističke zemlje moraju posebno brinuti, potrebno je mnogo više od pukog nagadjanja, potrebni su razum,logika i analiza. Potpuno je jasno da je apsolutni centar svjetske borbe protiv radikalnog islama u jugo istočnoj i - Afghanistan, Pakistan, pomalo i Indija. To su područja u kojima je oduvijek bilo jakog prisutstva i utjecaja radikalnih islamskih pokreta. Radikalni islam je novina za Balkan, nešto što je došlo nakon posljednjeg rata.... VOA: Gospodine Schwartz, ako govorite o radikalizaciji u Bosni, biste li rekli da je poslije rata to postalo privlačno, posebno za mlade ljude, mladu generaciju, upravo zato što jest novo, kao neka vrsta bivanja u trendu, mode? Prema mom iskustvu, koje je prilično dugo i stalno, postoji odredjena privlačnost radikalnog islama u odnosu na dio mladih ljudi , i to je tačno u svakom islamskoj zajednici u svijetu. Radi se o mladim ljudima koji pokušavaju pronaći vlastiti identitet, razumjeti sami sebe... Čovjek često čuje tvrdnje poput Ljudi su ubijani u Bosni jer su bili Muslimani, pa hajde da postanemo boljim Muslimanima, a misle da je radikalizam način da se bude boljim muslimanom...Djevojke se pokrivaju po licu, ili nose puni hijab, a takvo se nešto prije nije vidjalo u Bosni. Dakle, ima tu i mode, ima dio mladih kojima je to jednostavno privlačno kao novina s kojom se identificiraju. Vjerujem i nadam se da će ih većina proći kroz tu mladalačku fazu. U tom periodu, na žalost, neki će biti regurutirani , i uvaliti se u nevolju. Medjutim, grupa koja je po meni mnogo ranjivija u ovom smislu, jest elita u islamskoj zajednici . To je zato što je elita podložna korupciji, i mislim da ovo niko ne može negirati. Postoji i velika kontroverza oko zgrade koju gradi Rijaset u BiH. Sam reis ul ulema je ustvrdio da vehabizam ne postoji u BiH...Tu je i odnos izmedju bosanskoga reisa i Jusufa Kardawija, poznatog fundamentaliste iz Qatara,odnos koji smeta mnogim bosanskim Muslimanima...Dakle, elita koja je podložna korupciji jer želi živjeti dobro, i dio mladih ljudi koji se traži u nečem novom... No, kada te sve ljude zbrojite, ne može ih biti više od 10 posto populacije u BiH, čak prije 5 posto. No, elita je utjecajna, izaziva pažnju, a i svaki mladić koji pusti dugu bradu i nosi prekratke vahabijske pantalone, čita prilično radikalni magazin Saf, sve to upada u oči. Iako, kažem, procenat nije veliki. No, velika većina onog što zovemo raja, obično radnoga svijeta, ljudi , radnika, seljaka, koji izdržavaju svoje obitelji - oni ne žele apsolutno ništa od toga. Njihov je Islam tradicionalan, hanefijski, osmanlijski. Gospodina Schwartza smo zamolili i za komentar glede uhapšenog Njujorčanina , imigranta iz Bosne i Hercegovine, 25 godišnjeg Adisa Medunjanina, i kako bi se to možda moglo odraziti na BiH, a posebno bosansku zajednicu u Americi, i on kaže: To se može reflektirati na BiH na neki način, ali ako se osvrnete na broj i opseg terorističkih zacvjera i planova ood 11 septembra do danas, u njima je bio neznatan broj Bošnjaka ili Kosovskih Albanaca.Pretpostavljam da je ovo mlada osoba, mladić koji je možda bio izoliran od društva, povezao s s grupom Najibullaha Zazija, tražeći možda prijatelje, i jednostavno krenuo krivom stazom. Vjerujem da je reakcija američkih Bošnjaka na ovaj slučaj potpuno odbijanje, odvratnost, osuda ove osobe , i većina ih nikada ne bi podržala nikakve slične aktivnosti.Ne mislim ni da će reakcija američkih medija bila prejaka, jer je toliko mnogo drugih terorista i osumnjičenika, iz jugo istočne Azije. Moja je poruka ovom mladom Bošnjaku : Vrati se na pravu stazu, ne idi krivim putem, Ti ovdje predstavljaš Bosnu, ti predstavljaš Islam, a na sudnji dan ćeš morati pred Gospodarem odgovarati za svoje akcije,. ne idi ovim krivim putem, jer to nije put koji je Bosnu učinio jakim muslimanskim društvom, to nije staza zbog koje je Osmanlijska imperija bila moćna, i to nije staza koja je islam učinila jednom od najvećih svjetskih vjera. Vrati se na pravu stazu, i pomozi američkim vlastima u ovoj istrazi.